Karl Luckin

Karl Luckin (16. veebruar 1874 Võrumaa, Kaagjärve – 1941http://www.familysearch.org/Eng/Search/IGI/individual_record.asp?recid=500363289513&lds=1&region=5&regionfriendly=Continental+Europe&frompage=99) oli eestlasest misjonär Aafrikas ja harrastusfotograaf.

 Elulugu 

1841. aastal ühines Eesti Luteri kirik Leipzigi misjoniseltsiga, mis võimaldas eestlastest misjonihuvilistel saada vastavat koolitust Saksamaal. See aitas kaasa misjonitegevuse populaarsuse kasvule Eestis. 1891. aastal loodi Eesti Misjonikonverents, mis hakkas käima koos kord aastas ja kuhu kuulusid peaaegu kõik Eestimaa kirikuõpetajad. Konverentsi raames hakati välja andma eestikeelset misjonilehte ja traktaate, lisaks korraldati kogudustes misjonitunde. 1897. aastal otsustas Soome Misjoniselts hakata eestlastest õpilasi oma misjonikooli vastu võtma.

Üks nendest, kes misjonitegevusest huvituma hakkas, oli Karl Luckin. Ehkki Soome misjoniseltsi ei õnnestunud tal pääseda, võeti ta puudulikust haridusest ja vähesest saksa keele oskusest hoolimata Leipzigi misjoniseltsi abil tislerikursustele.Tooming, Peeter. Ikka fotost. Eesti Raamat, 1995.

Kuigi 1896. aastal olid Ida-Aafrikas misjonäridena hukkunud Leipzigi misjoni liikmed Evald Oviir ja tema lätlasest kolleeg Karl Segebrok, suundus 1900. aastal ehitusmeistrina samasse piirkonda Karl Luckin. Esimesed aastad möödusid tal Leipzigi misjonijaamas Jimbas, tänapäeva Keenia aladel.IBIDEM Pärast kogemuste saamist liikus ta koos Hermann Albert Fokkeniga Kilimanjaro juures asunud Meru mäe jalamile, kus olid aastaid varem tapetud Oviir ja Segebrok.Tooming, Peeter. Foto! Foto? Foto... Eesti Raamat, Tallinn 1983. 8365-liikmelise Waarusha kommuuni juurde rajati koos Luteri keskus. Karl Luckini eestvedamisel ehitati piirkonda esimene kirik, mis on tänapäevani säilinud ning kasutusel muuseumina.http://www.ntz.info/gen/n01824.html

Karl Luckin õpetas kohalikele puutööd, andis algharidust ning leidis võimaluse neile ka orel ehitada. Lisaks tegeles ta aafriklaste eluolu, etnograafiliste esemete, sealsete loomade ja looduse sihipärase fotografeerimisega. See kirg oli ilmselt pärit vend Johannes Luckinilt, kes Kaagjärvel koolmeistri ameti kõrvalt ka külafotograafina leiba teenis.Tooming, Peeter. Tähelepanu, pildistan! Eesti foto minevikust 1840-1940. Kunst, 1986.

1908. aastal Eestis käies esitas ta kodustele värvitud klaaspositiive koos põnevate jutustustega. 1910. aastal naasis Karl misjonärina Aafrikasse.

Tänapäeval säilitatakse Karl ja Johannes Luckini fotonegatiive Tallinna Linnamuuseumi Fotomuuseumis.

Viited

Kategooria:Eesti misjonärid
Kategooria:Eesti fotograafid
Kategooria:Sündinud 1874
Kategooria:Surnud 1941